În prima semifinală a competiției "Melodifestivalen" 2012, desfășurată pe 4 februarie la Växjö, Loreen s-a calificat direct în runda finală cu piesa „Euphoria”, compusă de Thomas G:son și Peter Boström. A câștigat concursul pe 10 martie cu un total de 268 de puncte, urmând să reprezinte Suedia la Concursul Muzical Eurovision 2012, care a avut loc în Baku, Azerbaidjan. Potrivit caselor de pariuri online, ea a fost favorita pentru câștigarea concursului. Pe 26 mai 2012, ea a câștigat Concursul Muzical Eurovision 2012, obținând 372 de puncte.